**TALIJANSKI JEZIK**

Mjerila za elemente ocjenjivanja od 5. do 8. razreda:

 Razumijevanje:

ODLIČAN: učenik razumije sugovornika i usmena izlaganja, s lakoćom vlada materijom i povezuje sadržaje.

VRLO DOBAR: razumije pitanja u normalnom tempu, ali je potrebno ponekad ponoviti, razumije sadržaj ali ne svaku pojedinost.

 DOBAR: razumije izlaganje sporijim tempom, potrebno pojednostaviti dijelove rečenice.

DOVOLJAN: ima minimum razumijevanja i napreduje uz pomoć učitelja, teže čita.

NEDOVOLJAN: ne razumije usmena izlaganja, čita i prevodi uz mnogo grešaka.

Govorne sposobnosti:

 ODLIČAN: učenik je aktivan u konverzaciji, čita i priča s razumijevanjem, pravilnog izgovora, bez većih gramatičkih grešaka.

VRLO DOBAR: učenik govori korektno uz manje gramatičke pogreške, ponekad upotrijebi riječ ili frazu neadekvatno, u stanju je prepričati tekst.

DOBAR: služi se skromnim fondom riječi, čini gramatičke i sintaktičke greške, u izgovoru greške u intonaciji i naglasku.

DOVOLJAN. Čini veće greške u konverzaciji i izgovoru, rječnik oskudan, činio ozbiljne gramatičke pogreške.

 NEDOVOLJAN: učenik se ne može samostalno izražavati u usmenom obliku.

 Sposobnost pisanog izražavanja:

ODLIČAN: Učenik se može samostalno pismeno izraziti bez većih gramatičkih i ortografskih pogrešaka, redovit i točan u pisanim zadacima.

VRLO DOBAR:Pismeno izražavanje uz poneku gramatičku i ortografsku grešku.

DOBAR: izražavanje uz veće gramatičke i ortografske greške, nije redovit u pisanim i školskim domaćim zadaćama.

DOVOLJAN: teško se pismeno izražava, minimum daje isključivo uz pomoć učitelja.

 NEDOVOLJAN: nije u mogućnosti pismeno se izraziti, ne izvršava pisane obveze.

 Jezične zakonitosti – gramatika:

 ODLIČAN: potpuno poznaje jezične zakonitosti i točno ih primjenjuje.

 VRLO DOBAR: poznaje jezične zakonitosti, primjenjuje ih uz poneku grešku.

DOBAR: djelomično poznaje jezične zakonitosti i primjenjuje ih uz podosta pogrešaka.

DOVOLJAN: ne poznaje zakonitosti i zadatke rješava ispod 45%.

Mjerila za elemente ocjenjivanja 4. razreda:

Slušanje:

ODLIČAN: potpuno razumije postavljeno pitanje i pravilno odgovara na njega, poznaje obrađeni vokabular i samostalno ga upotrebljava, bez objašnjenja spaja sliku i riječ, uspješan bez pomoći učiteljice.

VRLO DOBAR: razumije postavljeno pitanje i odgovara na njega, ali čini manje greške, obrađeni vokabular uz manje pogreške pravilno izgovara.

DOBAR: razumije sporiji govor te odgovara na jednostavnija pitanja, obrađeni vokabular upotrebljava uz pomoć i to samo u poznatom kontekstu.

DOVOLJAN: razina znanja se svodi na prepoznavanje, potrebna je velika pomoć učiteljice, ne snalazi se u primjeni poznatog.

NEDOVOLJAN: nije u stanju razumjeti postavljeno pitanje ni uz objašnjenja.

Čitanje:

ODLIČAN: čita korektno i tečno s pravilnim izgovorom, fluentno govori bez većih gramatičkih grešaka, govori prirodnom brzinom

VRLO DOBAR: vrlo dobro čita s manjim graškama u intonaciji i Izgovoru

DOBAR: osrednje razvijena vještina čitanja s učestalim greškama u izgovoru i intonaciji

DOVOLJAN: oskudno razvijena razina čitanja s učestalim greškama u naglasku i intonaciji

NEDOVOLJAN: loše razvijena vještina čitanja sa stalnim greškama i općenito nemogućnosti čitanja

Govorne sposobnosti:

ODLIČAN: u potpunosti ovladao vokabularom, te samostalno i točno primjenjuje u okviru zadanih situacija.

VRLO DOBAR: kraće misli izražava tečno ali s manjim pogreškama ili uz povremenu pomoć učiteljice, nije siguran u intonaciji i izgovoru.

DOBAR: u izražavanju koristi osnovni repertoar vokabulara i fraza vezanih uz konkretne situacije. DOVOLJAN: koristi minimalan rječnik uz određene situacije ali uz pomoć učiteljice.

 NEDOVOLJAN:nije u stanju razumljivo odgovoriti na postavljena pitanja, a obrađenim rječnikom nije ovladao.

Sposobnost pisanog izražavanja:

ODLIČAN: prepisuje zadani tekst bez greške, piše po diktatu.

VRLO DOBAR: s rijetkim pogreškama prepisuje zadani tekst, piše po diktatu pojedine riječi, u pisanju pravi greške ali ih zna uočiti i ispraviti.

 DOBAR: zadani tekst prepisuje s pogreškama a često griješi u diktatu, potrebna pomoć učiteljice. DOVOLJAN: čini puno pogrešaka pri prepisivanju zadanog teksta, ne zna pisati po diktatu, pri spajanju slike i riječi potrebna je velika pomoć učiteljice.

 NEDOVOLJAN: nije u stanju prepisati zadani tekst, ni uz pomoć učiteljice ne može spojiti slikovni i pisani oblik riječi.